צבי מזא"ה

צבי מזא"ה (נולד ב־1946) הוא אסטרופיזיקאי ישראלי ופרופסור אמריטוס בבית הספר לפיזיקה ואסטרונומיה באוניברסיטת תל אביב. חתן פרס ישראל לפיזיקה לשנת ה'תשפ"ד (2024). נולד בירושלים וגדל במושב חמ"ד. בצעירותו למד בישיבת נתיב מאיר שבירושלים. בשנים 1979-1967 למד באוניברסיטה העברית בירושלים, שם קיבל תואר דוקטור בפיזיקה. את עבודת הדוקטורט שלו עשה על מערכות של שלושה כוכבים, (מערכת משולשת). מאז הוא איש סגל באוניברסיטת תל אביב. השתלם באוניברסיטת קליפורניה בברקלי והיה חוקר אורח באוניברסיטת הרווארד, במוזיאון הלאומי לחלל ותעופה בוושינגטון, במצפה הכוכבים של ז'נבה, באוניברסיטת אמסטרדם ובאוניברסיטת אוקספורד. שימש כמנהל מצפה הכוכבים של אוניברסיטת תל אביב וכראש המחלקה לאסטרונומיה ואסטרופיזיקה שם. פרופ' מזא"ה היה מן הראשונים שחיפשו כוכבי לכת מחוץ למערכת השמש, והשתתף בגילוי בן הזוג הבלתי נראה של הכוכב HD 114762, שהיה המועמד הראשון לכוכב לכת כזה. מאז הוא חוקר את כוכבי הלכת החוץ שמשיים בעזרת תצפיות מן הארץ והחלל, כשהוא חבר בצוות החללית האירופאית CoRoT, האמריקאית Kepler, ולאחרונה האירופאית Gaia. מזא"ה גם חוקר חורים שחורים הנמצאים במערכת של שני גופים החגים זה מסביב לזה. הוא השתתף בצוות אסטרונומים בינלאומי, שהצליח למדוד את המסה של חור שחור הנע סביב בן הזוג שלו בגלקסיה השכנה M33, הנמצאת במרחק של כ-3 מיליון שנות אור מכדור הארץ. על פי המדידה, M33 X-7 הוא החור השחור הכבד ביותר הידוע עד כה במערכת כפולה. בתחילת שנות ה-20 של המאה ה-21 השתתף מזא"ה בגילויים של שני חורים שחורים Gaia BH1 ו-Gaia BH2 הקרובים ביותר לכדור הארץ, הראשון במרחק של כ-1500 והשני כ-4000 שנות אור. מזא"ה נשוי למירי ואב לחמישה, בהם יואב מזא"ה. צבי מזא"ה הוא יהודי דתי ליברלי. כיהן כחבר הנהלה בתנועת "נתיבות שלום", והיה פעיל במפלגת מימד. לתפיסתו של פרופסור מזא"ה סיפור בריאת העולם בספר בראשית אינו תואם את הידוע לנו מבחינה אסטרונומית כיום ואף לא לתורת המפץ הגדול. לטענתו, מקור הסיפור בליבה תאולוגית קמאית העוסקת ביחסים בין האדם לאלוהים, אשר לה ניתנה קליפה קוסמולוגית התואמת את התקופה שבה נכתב. לדוגמה הוא מסביר כי הרקיע המתואר בספר בראשית כמבדיל בין המים התחתונים למים העליונים, היה, על פי התפיסה האסטרונומית העתיקה, מעין חופה המסתובבת סביב הארץ, ואשר בה משובצים כוכבי הלכת. תקפות התורה, לסברתו של מזא"ה, בעקבות ישעיהו ליבוביץ, אינה נובעת מקדושתה העצמית, אלא מהקדושה שחז"ל העניקו לה. לתפיסתו, חז"ל היו אלו שקבעו את סגנון וצורת היהדות, והם אלו שקבעו אלו כתבים יהפכו קאנוניים, ולפיכך, הפכו אלה לכתבי הקודש; וכן, מהן המצוות שיקודשו לעומת מצוות אחרות שידחקו או יבוטלו. השתתף בהפגנות שמחו על פינוי פלסטינים תושבי ירושלים מבתיהם. במאי 2024 קרא לממשלת ישראל לעשות הכל כדי להביא לשחרור החטופים בעזה. תרם חלק מפרס ישראל בפיזיקה לעמותת "קול רבני לזכויות אדם". פרס ויצמן, מטעם עיריית תל אביב יפו, 2009 פרס Lecar, מטעם המרכז לאסטרופיזיקה של אוניברסיטת הרווארד ומכון הסמית'סוניאן, 2015 חבר כבוד (Fellow) של האגודה הישראלית לפיזיקה, 2020 נבחר לחתן פרס ישראל לפיזיקה, 2024 דרישת שלום, דרשות על התורה ברוח השלום והצדק. עורכים: פנחס לייזר וצבי מזא"ה. 2010, ידיעות ספרים מבוא לתורת היחסות הפרטית, תשס"ו 2006, הוצאת פרדוקס על הסיבובים של כדורי השמים : גלגוליה של המהפכה הקופרניקאית, 2021, הוצאת ספרים ע"ש י"ל מאגנס מסת"ב 9789657790229 אתר האינטרנט הרשמי של צבי מזא"ה צבי מזא"ה באתר אוניברסיטת תל אביב חדשות המדע, פרופ' צבי מזא"ה - החיפוש אחר כוכבי לכת, באתר ynet, 11 ביוני 2003 עידן יוסף, חוקרים מישראל גילו חור שחור ענק בחלל, באתר News1 מחלקה ראשונה, 17 באוקטובר 2007 אבי בליזובסקי, ‏מה חיפשו העב"מים ברמת אביב?, באתר "הידען", 11 באוקטובר 1996 מידע כללי צבי מזא"ה, גילוי כוכבי-לכת חדשים מחוץ למערכת השמש, הרצאת וידאו באתר אוניברסיטה מצולמת ציפורה סימן טוב, פרס ישראל בפיזיקה יוענק לפרופ' צבי מזא"ה, באתר עכשיו 14, 11 באפריל 2024 קובי מידן, ‏"אנשים בלילה" עם צבי מזא"ה, באתר iCast‏, 6 במאי 2013 אלעד זרט, "בסוכנות החלל האירופית אמרו לי: יש החלטה לא להזכיר את השם שלך בגלל שאתה מישראל", באתר ynet, 6 במאי 2024 צבי מזא"ה, באתר גוגל סקולר אחים הולכים ביחד - דיווח נרחב מכנס הבחירות של מימד פלד ארבלי, ‏"הופקרו ע"י המדינה": חתני פרס ישראל הפצירו לשחרר החטופים, באתר מעריב אונליין, 14 במאי 2024 קידוש החיים הוא קידוש השם, באתר itnewsletter.itnewsletter.co.il ציפורה סימן טוב, פרס ישראל בפיזיקה יוענק לפרופ' צבי מזא"ה, באתר עכשיו 14, 11 באפריל 2024.